section_heading: Životopis
paragraph_text: Bio je obrazovan vladar, upućen u znanost, osobito historiografiju i teologiju, a jer je bio ikonodol, napisao je više spisa u obranu kulta slika. Uredio je državne financije i podigao gospodarstvo, a suzbio je i ustanaka uzurpatora Bardana Turčina i drugih ustanika protiv svoje vlasti. Potaknuo je ponovnu helenizaciju Grčke naseljavanjem maloazijskih stanovnika na slavenske krajeve na sjeveru Grčke.